Geskep op 28 Mei 2011 | Druk | E-Pos
"Volksnasionalisme moet met internasionalisme vervang word! Die EU moedig lidlande onbeskaamd aan om hul volksnasionalisme op die agtergrond te skuif en hul eerder vir 'n federale staat en grondwet te beywer. Dis hoe ryksburgers gekweek word! "
1. Die Verdrag van Maastricht (1992)
Met die Verdrag van Maastricht is 'n algemene Europese burgerskap geskep wat die grondslag vir samewerking op die gebied van buitelandse sake, landsveiligheid en regspleging gelê het. Daarbenewens het dit die Ekonomiese Monitêre Unie (EMU) tot stand laat kom wat onder andere toesien dat die Schengen Ooreenkoms eerbiedig word.
2. Die Verdrag van Amsterdam (1997)
Die Verdrag van Amsterdam het oor basiese besluitneming gegaan en die EU se buitelandse en veiligheidsbeleid duideliker uiteengesit. Daarbene-wens het dit riglyne teen ongebreidelde kapitalisme neergelê wat werkloosheid en openbare diensverlening insluit. Hierdie verdrag het egter een swakheid gehad – dit het die EU se buitelandse beleid deur 'n horde van uitsonderings, verklarings en protokolle uitgehol.
3. Die Verdrag van Nice (2001)
Geskep op 27 Mei 2011 | Druk | E-Pos
Die mensdom staan op die vooraand van die ingrypendste verandering in sy ganse geskiedenis. Die Bybel noem dit die 'groot verdrukking' (Mt.24) en die ryk van die Antichris (2 Thess.2:4). Dit wat eers ver in die toekoms gelê het, is tans besig om voor ons oë te verwerklik. Die meeste mense sien dit egter nie raak nie. Namate dit verwerklik, word die naderende voetstappe van die Antichris al hoe duideliker gehoor.
God het dit wat aan die einde van die tyd gaan gebeur, deur die profeet Daniël en die apostel Johannes laat voorspel. Die Antichris gaan uit die Roomse Kerk (RK) opstaan. Rome is die regisseur en Europa die verhoog vir die laaste wêreldtoneel. (Sien my boeke 'Die Laaste Pous' en 'Die Derde Tempel').
Die Heilige Romeinse Ryk (HRR) herleef sewe keer. Ses van hierdie herlewings is reeds geskiedenis. Die laaste een is voor die deur. Dis 'n magsblok van 10 nasies wat met die wederkoms van Christus skouspel-agtig vernietig gaan word.
Rome was lank die godsdienstige, politiese en ekonomiese middelpunt van die wêreld en 'n versinnebeelding van Babilon. Die apostel Petrus groet sy medegelowiges vanuit Rome as 'n mede-uitverkorene in Babilon" (1 Pet.5:13). Babilon hou van meet af aan met georganiseerde afgodery, laster en vervolging verband.
Die RK is soos 'n duif met roofvoël-instinkte. Dit het 'n bedenklike geskiedenis van gruweldade wat in die Naam van Christus gepleeg is. So anders as ons Here Jesus Christus, het Rome wel voor die Satan neergeval om "al die koninkryke en hul heerlikheid" te verkry (Mt.4:8,9). Daarvoor het sy vir meer as 1,200 jaar 'n onheilige band met bose aardse heersers gesmee.
Dis besig om weer te gebeur. Alle paaie lei nie na Rome nie. Die een na die hemel loop baie ver by Rome verby!
Lees meer by Aktuele vrae
WEGRAPING EN MERK VAN DIE DIER
"En baie valse profete sal opstaan en baie mense mislei" (Mt.24:11)
Waarom is daar soveel dwaling in die wêreld? Jesus antwoord diè vraag in Mt.22:29 wanneer Hy vir die kerklui van sy tyd sê: "Julle dwaal, omdat julle die Skrifte nie ken nie...." Dis een ding om 'n klomp Bybeltekste te kan aanhaal, maar 'n ander saak om die Skrif te ken. Wie die Skrif nie ken nie, sien die leuen maklik vir die waarheid aan.
Dwaalleer is 'n set van die Satan. Hy wil dat mense die oog van die waarheid moet wegneem en die leuen glo. Waarom? Om die Bybel kragteloos te probeer maak. Die Bybel is 'n kragtige instrument in God se hand: Luister wat sê Paulus daarvan: "Want ek skaam my nie oor die evangelie van Christus nie, want dit is 'n krag van God tot redding vir elkeen wat glo...." (Rom.1:16).
Satan weet dat die Evangelie 'n ongekende krag is. Dit beroof hom van mense as hulle tot bekering kom. En hy wil dit verhoed! Daarom doen hy alles in sy vermoë om dit van krag te ontneem. Hy maak veral van twee metodes gebruik – vervolging en dwaallering. Dwaallering is die suksesvolste, soos bv. die leer van die wegraping.